Ludwig Teichmann

Ludwig Teichmann (* 14. Mai 1909 in Uelzen; † 24. Januar 1947; Belgrad (henricht)) weer in dat natschonalsozialistisch Düütsch Riek SS-Obersturmbannführer un Führer vun de Insatzgrupp E in Kroatien.

All in‘ 1. Juni 1929 is he de SS bitreden (Liddmaat-Nr. 1.789). Ebenso wurr he all in fröh Tiet NSDAP-Liddmaat (Liddmaat Nr. 134.523).

An‘ 1. Oktober 1932 wurr Teichmann in den Offiziersrang befördert un to’n SS-Untersturmführer ernannt. Wiedere Beförderungen geev dat an‘ 11. Juni 1933 to‘n SS-Sturmhauptführer, an‘ 20. April 1935 to‘n SS-Sturmbannführer un an 13. September 1936 to‘n SS-Obersturmbannführer.

Teichmann weer Führer vun de Insatzgrupp E in Kroatien van‘ 2. August 1941 bit 24. April 1943 un denn as Polizeioffizier bi de düütsch Militärverwalten in Serbien tätig.

Nah sien Fangennahm wurr vör de jugoslaawsch Militärgerichtshoff in Belgrad an‘ 9. Dezember 1946 dat Verfohren tegen Teichmann un 20 wiederen Anklaagten wegen Kriegsverbreken inleit. Dat Gericht hett hüm an‘ 22. Dezember 1946 to’n Dood veroordeelt. An‘ 24. Januar 1947 wurr dat Doodsoordeel dör Uphangen in Belgrad vulltrucken.

Kategorie:NSDAP-Liddmaat
Kategorie:SS-Liddmaat
Kategorie:Mann
Kategorie:Börger von Düütschland
Kategorie:Boren 1909
Kategorie:Storven 1947